ایگناز گولڈزیہر

گولڈزیہر ایک جرمن یہودی مستشرق جو 22 جون 1850ء کو پیدا ہوا اور 13 نومبر 1921ء کو مرا۔ اس نے اسلام پر انتہائی وقیع کام کیا جس نے بعد میں آنے والے مستشرقین کے لیے راہ ہموار کی۔ وہ پیدا ہنگری میں ہوا لیکن بعد میں جرمنی چلا گيا اور جرمن ہی کہلایا۔

 تعلیم 
گولڈ زہیر نے ہنگری کی جامعہ میں تعلیم حاصل کی جہاں اس نے مشہور مستشرقوامبیری(Vambery) سے استفادہ کیا جو خود ترکستانمین ایک درویشکے روپ میں سفر کر چکا تھا۔ گولڈ زہیر بعد میں جرمنی کی جامعہ لاہپزک میں آگیا، جہاں اس نے مشہور عربی دان پروفیسر فلاہشر(Fleischer) سے تلمذ حاصل کیا اور اس کی صحبت سے عربی زبان میں عبور حاصل کیا اسی کی نگرانی میں کام کور کے 1870میں ڈاکٹریٹ کی سند حاصل کی۔ اس نے شاماورمصرکاسفرکیا اور کچھ عرصہ الازھر کے درس میں شریک رہا۔

 تصنیفات و تالیفات 
گولڈ زیہر نے اسلام کا مطالعہ کیا اور اپنے اعتراضات اپنی کتاب "دراسات محمدیہ " جو 1890ء میں جرمن زبان میں شائع ہوئی میں پیش کیے۔ انہی اعتراضات کو موجودہ مستشرق دوہراتے رہتے ہیں۔ حالانکہ مسلمان ان اعتراضات کے جواب دے چکے ہیں۔ 
اس کتاب کی دوسری جلد میں علم حدیثسے بحث کی گئی اسی بحث کی وجہ سے یہ کتاب یورپ بھر کے مستشرقین میں مشہور ہوئی جو آج تک ان کے کام کا بنیادی ماخذ بنی ہوئی ہے، لیکن اس پر مسلمان علما کا تحقیقی جواب بہت سے لوگوں نے دیا جس میں سارے اعتراضات کا تعقب کیا گيا۔ گولڈ زیہر نے حدیث کا جتنا مطالعہ کیا ہے کسی اور نے نہ کیا ہو گا۔ "دائرہ معارف اسلامیہ " میں اس کے متعلق لکھا ہے کہ "گولڈ زیہر نے حدیث کے متعلق جو لکھا ہے ،علم اس کا مرہون منت ہے۔ مستشرقین کی اسلامی تحقیقات پر جتنا اثر انداز گولڈ زیہر ہوا ہے ،اتنا اس کا کوئی دوسرا معاصر مستشرق نہیں ہوا۔ (ضیا ء البنی جلد ہفتم صفحہ 15)۔
اس کو دوسری اہم کتاب علمتفسیر پر ہے جو اس کے لیکچرز کا مجموعہ ہے۔ یہ کتاب بھی مستشرقین کے نزدیک ایک اساسی اور اہم مرجع کی حیثیت رکھتی ہے۔

1. اسلامی عقائد اور قانون کا تاریخی ارتقا

2. الظاهریہ

 مزید دیکھیے 
 استشراق

 حوالہ جات 

زمرہ:1850ء کی پیدائشیں
زمرہ:1921ء کی وفیات
زمرہ:اسلام کے مؤرخین
زمرہ:انیسویں صدی کی مجارستانی شخصیات
زمرہ:بیسویں صدی کی مجارستانی شخصیات
زمرہ:مجارستانی یہودی
زمرہ:مستشرقین
زمرہ:یہودی سائنس دان
زمرہ:ویکی ڈیٹا سے مختلف مختصر وضاحت